Մեծ ֆիլմ Խոզուկի մասին

**Մեծ ֆիլմ Խոզուկի մասին** (), «DisneyToon» ընկերության մուլտֆիլմը, որի պրեմիերան կայացել է 2003 թվականի մարտի 21-ին։ Այն պատմում է Խրյունյա խոզուկի երեք արկածների մասին։

## Սյուժե
Ալբոմում սոսնձելով նոր նկարը՝ Խրյունյան տեսնում է ինչ-որ տեղ գնացող իր ընկերներին՝ Վինի Թուխին, Նապաստակին, Վագրին և Իշուկին։ Խրյունյան իմանում է, որ նրանք պատրաստվում են մեղր հավաքել՝ մեղուներին նոր փեթակ փոխադրելով։ Բայց ոչինչ չի ընթանում ծրագրվածի պես․ Նապաստակի երաժշտությունը միայն կատաղեցնում է մեղուներին։ Նրանք հարձակվում են Խրյունյայի վրա (կարծելով, թե նա է մեղավոր), բայց վերջինիս հաջողվում է մեղուներին փակել նոր փեթակի մեջ։ Նրա սխրագորոծությունը ոչ ոք չի նկատում, և նա գնում է անտառ։ Անտառում թափառելով՝ օգնում է զատիկին, սկյուռին և փոքրիկ ճուտիկին։ Այս ամենից հետո Խրյունյան որոշում է օգնել իր ընկերներին և հետ է գնում։ Այդ ժամանակ ընկերներն իրենց հաղթանակն էին նշում և բոլորովին մոռացել էին կողպված մեղուների մասին։ Մեղուները դուրս են գալիս փեթակից, և ընկերները հազիվ փախչում են ու թաքնվում Խրյունյայի տանը և միայն այդ ժամանակ են նկատում, որ տանտերը չկա։

Վինի Թուխը գտնում է նկար-հիշողություններով ալբոմը և կռահում, որ այն կարող է իրենց օգնել գտնել Խրյունյային։ Տեսնելով առաջին էջում նկարված Ֆիլինի տունը՝ նրանք ուղևորվում են այնտեղ և իմանում, որ Խրունյան այդտեղ եղել է։ Միևնույն ժամանակ Խրունյան որոշում է փնտրել ընկերներին։ Ընկերները նորից են նայում հիշողությունների ալբոմը և ուղևորվում Կենգիի տուն։ Վինի Թուխը հենց այդտեղ Խրյունյայի մասին պատմություն է մտաբերում։

Գալով Կենգիի տուն՝ ընկերները պատմում են Խրյունյայի կորչելու մասին։ Նրանց է միանում նաև Ռուն, և միասին շարունակում են ճանապարհը։ Նրանք նորից են նայում ալբոմը և մտաբերում մի պատմություն ճանապարհորդության մասին։

Այնուհետև ընկերները գտնում են Խրյունյայի շարֆը, և Վագրը սկսում է սարսափելի գուշակություններ անել։ Այդ ամենը վախեցնում է Ռուին, բայց Վինին նրան հանգստացնում է։ Իսկ Իշուկը հիշում է, որ Խրյունյան մի անգամ տուն է կառուցել։ Ընկերները նորից են նայում ալբոմը և հիշում Վինիի տան պատմությունը։

Ընկերները շարունակում են փնտրել Խրյունյային, Վագրն առաջարկում է դիտել ալբոմի վերջը։ Բայց Նապաստակը ընդդիմանում է, և ալբոմը թերթելիս վնասում այն։ Դա Վագրին հունից հանում է, և նա փորձում է խլել ալբոմը։ Բայց նապաստակը չի տալիս այն։ Արդյունքում ալբոմը պատռվում է և ընկնում գետը։ Նապաստակը խոստովանում է, որ պարզապես ուզում էր գտնել Խրյունյային։ Բոլորը վերադառնում են նրա տուն։ Ռուն Թուխին խնդրում է նկարել Խրյունյային։ Դա ոգեշնչում է բոլոր ընկերներին, և նրանք սկսում են նկարել Խրյունյայի արկածները։ Ներկայացվում է երեք պատմություն.

# Խրյունյան ասպետի կերպարով ընկերներին փրկում է մեղուներից,
# Խրյունյան ծովագնացի կերպարով Ռուին փրկում է ութոտնուկից, 
# Խրյունյան հաղթում է ձնեմարդուն և Իշուկի համար տուն կառուցում։

Ռուն այդ պահին առաջարկում է գնալ Խրյունյային փնտրելու, և բոլորը համաձայնվում են՝ չնայած վատ եղանակին։ Նրանք մեկ առ մեկ գտնում են ալբոմի էջերը և շուտով հայտնաբերում նաև ալբոմը՝ ջրվեժի մեջ՝ մի գերանից կախված։ Թուխը փորձում է վերցնել ալբոմը, բայց ընկնում է և կախվում ճյուղից։ Ընկերները «փրկարարական ճոպան» են սարքում, սակայն այն կարճ է ստացվում։ Բայց այդտեղ հայտնվում է Խրյունյան, վազում ու փրկում է Թուխին։ Իսկ Ալբոմն անդառնալիորեն կորչում է։ Դա վշտացնում է Խրյունյային, բայց ընկերները նրան ցույց են տալիս իրենց նկարները և շնորհակալություն հայտնում. Նապաստակը՝ Ռուի հետ ծանոթանալու համար, Ռուն՝ իրեն փրկելու, իսկ Իշուկը՝ «Վինիի անկյան»։ Խրյունյան շատ է հուզվում այդ ամենից, իսկ Թուխն առաջարկում է տոն կազմակերպել։ Հաջորդ օրը նրանք գալիս ու շնորհավորում են Խրյունյային։ Ամենահանդիսավոր պահին Վինին Խրյունյային ուղեկցում ու ցույց է տալիս, որ «Վինիի անկյունը» վերանվանել է «Վինիի և Խրյունյայի անկյուն»։ Խրյունյան շատ է հուզվում, իսկ մյուս ընկերներն ասում են. «սա ամենափոքր բանն է, որ մենք կարող ենք անել Խրյունյայի համար, որը դարձել է այսքան մեծ»։

## Հնչյունավորում
* Ջիմ Քամինգս - Վագր, Վիննի Թուխ
* Ջոն Ֆիդլեր - Խրյունյա
* Քեթ Սյուսի - Կենգա
* Նիկիտա Հոփկինս - Ռու
* Քեն Սենսոմ - Նապաստակ
* Փիթեր Կալլեն - Իշուկ

## Ռուսական կրկնօրինակում
Ֆիլմը կրկնօրինակվել է 2006 թվականին «Նեվաֆիլմ» ընկերությունում՝ «Disney Character Voices International» ընկերության պատվերով։

* Կրկնօրինակման ռեժիսոր - Իգոր Եֆիմով կրտսեր
* Թարգմանիչ - Մարինա Բադխեն
* Տեքստի և բանաստեղծությունների հեղինակ - Ելենա Ստավրոգինա
* Հնչյունային ռեժիսոր - Օքսանա Ստրուգինա
* Երաժշտական ղեկավար - Սերգեյ Ֆեդոսեև
* Ստեղծագործական խորհրդատու - Մաչեյ Էյման
* Հաղորդավար - Օլեգ Բելով

### Կրկնօրինակողներ
* Վլադիմիր Բարանով - Վինի Թուխ
* Վիկտոր Կոստեցկի - Վագր 
* Դմիտրի Մասլով - Քրիստոֆեր Ռոբին 
* Անդրեյ Մատվեև - Խրյունյա
* Մարիա Սոսնյակովա - Կենգա
* Կոնստանտին Եֆիմով - Ռու
* Գեորգի Կորոլչուկ - Նապաստակ
* Դմիտրի Լագաչյով - Իշուկ
* Յուրի Լազարև - Բվեճ

### Վոկալային պարտիաներ
* Տատյանա Դոլգոպոլովա

## Բյուջե
Ֆիլմը թողարկվելուց հետո առաջին շաբաթում տոմսարկղերում եղել է #7-ը՝ ստանալով 6 միլիոն դոլար։ Այն տեղում վաստակել է 23 միլիոն դոլար՝ «Վագրիկի արկածները» ֆիլմի գումարի կեսը, իսկ ամբողջ աշխարհում՝ 63 միլիոն դոլար։

## Տես նաև
* Դնչիկ

## Ծանոթագրություններ

## Արտաքին հղումներ
* 

Կատեգորիա:2000-ականների անգլերեն ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան սիքվել ֆիլմեր
Կատեգորիա:Մուլտֆիլմեր խոզերի մասին
Կատեգորիա:Ֆիլմեր Վինի Թուխի մասին